Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Kontseiluaren urteko kontuak

2022

2023ko martxoa

Aurkibidea

[I. Sarrera 3](#_Toc132888208)

[II. Helburuak eta irismena 4](#_Toc132888209)

[III. Iritzia 5](#_Toc132888210)

[III. 1 Urteko kontuei buruzko finantza-auditoretzako iritzia 5](#_Toc132888211)

[III.2 Legeria betetzeari buruzko fiskalizazio-iritzia 5](#_Toc132888212)

[IV. Iritziaren oinarria 6](#_Toc132888213)

[V. Auditoretzako funtsezko gaiak 7](#_Toc132888214)

[VI. Nafarroako Kontseiluaren erantzukizuna 8](#_Toc132888215)

[VII. Nafarroako Kontuen Ganberaren erantzukizuna 9](#_Toc132888216)

[VIII. Aurreko txostenetan emandako gomendioen jarraipena 10](#_Toc132888217)

[1. gehigarria. Nafarroako Kontseiluaren 2022ko urteko kontuen laburpena 11](#_Toc132888218)

[1.1 2022ko aurrekontuaren likidazioaren egoera-orria 11](#_Toc132888219)

[1.2 Aurrekontuaren emaitza 11](#_Toc132888220)

[1.3 Diruzaintzako gerakinaren egoera-orria 12](#_Toc132888221)

[1.4 Egoeraren balantzea 12](#_Toc132888222)

[1.5 Ekonomia eta ondare emaitzako kontua 13](#_Toc132888223)

[1.6 Ondare garbian izandako aldaketen egoera-orria 13](#_Toc132888224)

[1.7 2022ko eskudiru-fluxuen egoera-orria 14](#_Toc132888225)

[2. gehigarria. Nafarroako Kontseilua 15](#_Toc132888226)

[3. gehigarria. Arau-esparrua 16](#_Toc132888227)

[4. gehigarria. Oharrak eta fiskalizazioaren aurkikuntza gehigarriak 17](#_Toc132888228)

I. Sarrera

Kontuen Ganberak, ganbera arautzen duen abenduaren 20ko 19/1984 Foru Legeari eta 2023rako jarduketa-programari jarraituz, Nafarroako Kontseiluaren (aurrerantzean, Kontseilua) 2022ko ekitaldiko urteko kontuak fiskalizatu ditu.

Azterketa lana 2023ko martxoan egin du lantalde batek, auditoriako teknikari batek eta auditore batek osatuak. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Kontseiluko lehendakariari azaldu zitzaizkion, kasua bada egokitzat jotzen zituen alegazioak aurkezteko, Nafarroako Kontuen Ganberari buruzko 19/1984 Foru Legearen 11.2 artikuluan aurreikusitakoari jarraituz. Jarritako epea iraganda, ez zen alegaziorik aurkeztu.

Kontseiluko langileei eskerrak ematen dizkiegu lan hau egiteko eman diguten laguntza dela eta.

Kanpo kontroleko organoen auditoretzari buruzko araudiaren azken aldaketen ondorioz, txosten honek eta 2021eko ekitaldiari buruz eman genuenak egitura desberdina dute zenbait alderditan.

Txosten honetako datu guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura.

II. Helburuak eta irismena

Finantzen eta legezkotasunaren fiskalizazio bat egin da Kontseiluaren 2022ko ekitaldiko urteko kontuez, honako hauei buruzko iritzia emateko:

* Ea 2022ko ekitaldiko urteko kontuek, alderdi aipagarri guztietan, irudi zehatza erakusten duten Kontseiluaren 2022ko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Ea Kontseiluaren 2022ko ekitaldiko urteko kontuetan jasotako jarduerak, aurrekontu- eta finantza-eragiketak eta informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.

Lanaren norainokoa Nafarroako Kontseiluaren 2022ko urteko kontuak dira, zeinek kontabilitateko egoera-orri hauek barne hartzen baitituzte:

* Aurrekontuaren likidazioaren egoera-orria.
* Egoeraren balantzea.
* Emaitza ekonomiko eta ondarekoaren kontua.
* Ondare garbian izandako aldaketen egoera-orria
* Eskudiru-fluxuen egoera-orria.
* Oroitidazkia.

Fiskalizazioaren denbora-norainokoa 2022ko ekitaldiari dagokio, baina beste ekitaldi batzuei buruzko beharrezko egiaztapenak egin dira, ezarritako helburuak hobeki lortzeko.

III. Iritzia

Nafarroako Kontuen Ganberak, ganbera arautzen duen 19/1984 Foru Legeak esleitzen dizkion eskumenak erabiliz, Kontseiluaren urteko kontu orokorrak fiskalizatu ditu. Honako hauek osatuta daude kontu horiek: 2022ko abenduaren 31ko balantzea, emaitza ekonomiko eta ondarezkoaren kontua, ondare garbian izandako aldaketen egoera-orria, aurrekontuko likidazioaren egoera-orria eta data horretan amaitutako ekitaldiari dagokion memoria. Orobat fiskalizatu du Kontseiluak 2022ko ekitaldian legeria bete ote duen.

III. 1 Urteko kontuei buruzko finantza-auditoretzako iritzia

Gure iritziz, 2022ko ekitaldiko urteko kontuek, alderdi aipagarri guztietan, irudi zehatza erakusten dute Kontseiluaren ondareari eta finantza-egoerari dagokienez 2022ko abenduaren 31n, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.

III.2 Legeria betetzeari buruzko fiskalizazio-iritzia

Gure iritziz, egindako lanaren norainokoa kontuan hartuta, Kontseiluaren 2022ko ekitaldiko jarduketak, aurrekontu- eta finantza-eragiketak eta urteko kontuetan jasotako informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

IV. Iritziaren oinarria

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, finantza-fiskalizazioari buruzko ISSAI-ES 200 arauan eta legeria betetzearen fiskalizazioari buruzko ISSAI-ES 400 arauan ezarritakoaren arabera; halaber, kanpo-kontroleko organoen fiskalizazio-gida praktikoak (GPF-OCEX) erabili ditugu. Arau horien indarrez ditugun erantzukizunak aurrerago deskribatzen dira, gure txosteneko “Kontuen Ganberaren erantzukizunak” atalean (urteko kontuei eta legeria betetzeari buruzko fiskalizazioarekin lotutako erantzukizunak).

Urteko kontuei eta legeria betetzeari buruzko fiskalizazioan aplikatu behar ditugun eskakizun etikoekin eta independentzia babestearen arlokoekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala.

Gure ustez, lortu dugun auditoria-ebidentziak oinarri nahikoa eta egokia eskaintzen du legezkotasuna betetzeari buruzko gure finantza-iritziari eusteko.

V. Auditoretzako funtsezko gaiak

Auditoretzako funtsezko auziak dira, gure iritzi profesionalaren arabera, esanahi handiena izan dutenak 2022ko urteko kontuak direla-eta egin dugun fiskalizazioan. Auzi horiek urteko kontuen osotasunari buruzko auditoretzaren testuinguruan eta kontu orokorrei buruzko iritzia taxutzerakoan jorratu ditugu, eta ez dugu bereiz azalduko horien gaineko iritzirik.

Erabaki dugu gure fiskalizazioan ez dugula jakinarazi beharreko funtsezko konturik .

VI. Nafarroako Kontseiluaren erantzukizuna

Kontseiluko lehendakariaren erantzukizuna da urteko kontuak egitea, eta Osoko Bilkurari aurkeztu behar dizkio onesteko. Kontseiluko legelariak prestatzen ditu kontuak, eta irudi zehatza eman behar dute Kontseiluaren aurrekontu-likidazioari, ondareari, finantza-egoerari eta emaitzei buruz, aplikatzekoa den informazio finantzarioko arau-esparruaren arabera. Bermatu beharko du, halaber, aipatu kontuetan islatutako jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin.

VII. Nafarroako Kontuen Ganberaren erantzukizuna

Helburutzat dugu arrazoizko ziurtasun bat lortzea, urteko kontuetan, oro har, iruzur edo erroreen ondoriozko akats materialik ez egoteaz, eta kontu horietan islatutako jarduerak, aurrekontu- eta finantza-eragiketak eta informazioa aplikatu behar den araudiarekin bat etortzeaz, arauzkotasunaren fiskalizaziorako gure txostena eman ahal izateko, gure iritzia jasotzen duena.

Arrazoizko ziurtasun hori ziurtasun maila handia da, baina ez du bermatzen kanpo kontroleko organoen araudiari jarraikiz egindako fiskalizazio batek beti atzemanen dituenik akats materialak edo ez-betetze adierazgarriak. Akatsak iruzurraren edo erroreen ondorio izan daitezke, edo legea ez betetzearen ondorio, eta akats materialtzat jotzen dira kontuen ganbera honen irizpideak aplikatuta, baldin eta zentzuz aurreikusi ahal bada txostenen erabiltzaileen erabaki ekonomikoetan eraginen dutela.

Fiskalizazioaren atal gisa, eta kanpo kontroleko organoen araudiarekin bat etorriz, gure iritzi profesionala aplikatzen dugu eta eszeptizismo profesionaleko jarrerari eusten diogu auditoretza osoan. Gainera:

* Iruzur edo erroreen eta lege-urratzeen ondorioz akats materialak izateko arriskuak identifikatu eta baloratzen ditugu, auditoretzako prozedurak diseinatzen eta aplikatzen ditugu arrisku horiei erantzuteko, eta auditoretzako ebidentzia nahikoa eta egokia lortzen dugu gure iritziari oinarria emateko. Iruzurraren ondoriozko akats material edo ez-betetze bat ez atzemateko arriskua handiagoa da errorearen ondoriozko akats materialaren kasuan baino; izan ere, iruzurra dagoenean tartean izan daitezke kolusioa, faltsutzea, berariazko omisioak, berariazko adierazpen okerrak edo barne-kontrolaren saihestea.
* Fiskalizaziorako beharrezkoa den ezagutza lortzen dugu barne-kontrolari buruz, inguruabarren araberako auditoretza-prozedura egokiak diseinatze aldera, eta ez entitatearen barne-kontrolaren eraginkortasunari buruzko iritzia emateko xedez.
* Ebaluatzen dugu ea kontabilitate-politika egokiak aplikatu ote diren eta arrazoizkoak ote diren kontabilitateko zenbatespenak eta kudeaketa organoak horien arabera emandako informazioa.
* Urteko kontuen aurkezpen orokorra, egitura eta edukia ebaluatzen ditugu, emandako informazioa barne, eta ea urteko kontuek zehatz irudikatzen dituzten transakzioak eta azpian dauden egitateak.

Entitateko gobernu organoarekin harremanetan aritzen gara gai hauen inguruan, besteak beste: planifikatutako auditoretza-proben norainokoa eta haiek egiteko unea, fiskalizazioan aurkitutako gorabehera adierazgarriak, eta fiskalizazioan zehar identifikatzen ahal ditugun barne-kontroleko akats adierazgarriak.

VIII. Aurreko txostenetan emandako gomendioen jarraipena

Aurreko ekitaldietan egindako honako gomendio hauek indarrean diraute:

* *Nafarroako Kontseiluko plantilla organikoan dagoen lanpostu hutsa betetzeko deialdia egitea, sortu zenetik zerbitzu eginkizunetan bete baita, lanpostu hori behin betikoz betea izan dadin, aplikatzekoa den araudiaren araberako deialdi publikoan.*
* *Langile-gastuen 1. kapituluan erregistratzea Kontseiluko kideek txostenen eta irizpenen egile gisa parte hartzeagatik jasotako konpentsazioei buruzko zenbatekoak, norberaren lanetik zuzenean eratorritako kontraprestazioak baitira.*
* *Kontabilitate- eta aurrekontu-kudeaketarako aplikazio informatiko bat ezartzea.*

Txosten hau, araudi indardunak ezarritako izapideak bete ondoren, auditore Begoña Herrera Isasi andreak proposatuta egin da, bera izan baita lan honen arduraduna.

*(Ignacio Cabeza del Salvador Nafarroako Kontuen Ganberako lehendakariak digitalki sinatua marjinean adierazitako egunean)*

1. gehigarria. Nafarroako Kontseiluaren 2022ko urteko kontuen laburpena

1.1 2022ko aurrekontuaren likidazioaren egoera-orria

Diru-sarreren aurrekontuaren betetzea

|  |  |  |  |  |  |
| --- | --- | --- | --- | --- | --- |
|  | Hasierako aurrekontua | Behin betiko aurrekontua | Eskubide onartuak | Kobrantzak | Betetakoa (%) |
| 4. Transferentzia arruntak | 425.382 | 425.382 | 385.456 | 385.456 | 91 |
| 7. Kapital-transferentziak | 28.000 | 28.000 | 5.608 | 5.608 | 20 |
| Diru-sarrerak, guztira | 453.382 | 453.382 | 391.064 | 391.064 | 86 |

Gastu-aurrekontuaren betetzea

|  |  |  |  |  |  |
| --- | --- | --- | --- | --- | --- |
|  | Hasierako aurrekontua | Behin betiko aurrekontua | Betebehar onartuak | Ordainketak | Betetzea (%) |
| 1. Langileria gastuak | 205.012 | 205.012 | 154.121 | 154.121 | 75 |
| 2. Ondasun arruntetako eta zerbitzuetako gastuak | 220.370 | 220.370 | 133.868 | 133.868 | 61 |
| 6. Inbertsio errealak | 28.000 | 28.000 | 5.608 | 5.608 | 20 |
| Gastuak, guztira | 453.382 | 453.382 | 293.597 | 293.597 | 65 |

1.2 Aurrekontuaren emaitza

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kontzeptua | 2021 | | | | 2022 | | | |
| Aitortutako eskubide garbiak | Aitortutako betebehar garbiak | Doikuntzak | Aurrekontuaren emaitza | Aitortutako eskubide garbiak | Aitortutako betebehar garbiak | Doikuntzak | Aurrekontuaren emaitza |
| a. Eragiketa arruntak | 391.491 | 284.000 |  | 107.491 | 391.064 | 293.597 |  | 97.467 |
| b. Kapital-eragiketak | 0 | 0 |  | 0 | 0 | 0 |  | 0 |
| c. Merkataritza-eragiketak | 0 | 0 |  | 0 | 0 | 0 |  | 0 |
| 1. Eragiketa ez-finantzarioak guztira (a+b+c) | 391.491 | 284.000 | 0 | 107.491 | 391.064 | 293.597 | 0 | 97.467 |
| d. Finantza-aktiboak | 0 | 0 |  | 0 | 0 | 0 |  | 0 |
| e. Finantza-pasiboak | 0 | 0 |  | 0 | 0 | 0 |  | 0 |
| 2. Finantza-eragiketak, guztira (d+e) | 0 | 0 | 0 | 0 | 0 | 0 | 0 | 0 |
| I. Ekitaldiko aurrekontu-emaitza (I=1+2) | 391.491 | 284.000 | 0 | 107.491 | 391.064 | 293.597 | 0 | 97.467 |
| Doikuntzak |  |  |  |  |  |  |  |  |
| 3. Gastatutako kredituak, atxiki gabeko diruzaintzako gerakinarekin finantzatuak |  |  | 0 |  |  |  | 0 |  |
| 4. Ekitaldiko finantzaketa-desbideratze negatiboak |  |  | 0 |  |  |  | 0 |  |
| 5. Ekitaldiko finantzaketa-desbideratze positiboak |  |  | 0 |  |  |  | 0 |  |
| II. Doikuntzak, guztira (II=3+4+5) |  |  | 0 |  |  |  | 0 |  |
| Aurrekontu-emaitza doitua (I+II) | |  |  | 107.491 |  |  |  | 97.467 |

1.3 Diruzaintzako gerakinaren egoera-orria

|  |  |  |  |  |
| --- | --- | --- | --- | --- |
| Kontzeptua | 2021 | | 2022 | |
| 1. (+) Funts likidoak |  | 112.265 |  | 106.367 |
| 2. (+) Kobratzeko dauden eskubideak |  | 82 |  | 82 |
| (+) Ekitaldiko aurrekontutik | 0 |  | 0 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 82 |  | 82 |  |
| (+) Merkataritzako eragiketetatik | 0 |  | 0 |  |
| 3. (-) Ordaintzeko dauden betebeharrak |  | 4.856 |  | 8.982 |
| (+) Ekitaldiko aurrekontutik | 0 |  | 0 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 3.770 |  | 8.982 |  |
| (+) Merkataritzako eragiketetatik | 0 |  | 0 |  |
| 4. (+) Aplikatzeko dauden partidak |  | 0 |  | 0 |
| (+) Eginiko kobrantzak, behin betikoz aplikatzeko daudenak | 0 |  | 0 |  |
| (+) Eginiko ordainketak, behin betikoz aplikatzeko daudenak | 0 |  | 0 |  |
| I. Diruzaintzako gerakina, guztira (1+2-3+4) |  | 107.491 |  | 97.467 |
| II. Finantzaketa atxikiaren gaindikina |  | 0 |  | 0 |
| III. Kobrantza zalantzagarriko saldoak |  | 0 |  | 0 |
| **IV. Atxiki gabeko diruzaintza-gerakina =(I-II-III)** |  | **107.491** |  | **97.467** |

1.4 Egoeraren balantzea

|  |  |  |
| --- | --- | --- |
| Aktiboa | 2021 | 2022 |
| **Ibilgetu garbia** | **18.045** | **17.286** |
| Altzariak eta tresneria | 1.046 | 871 |
| Informazioa prozesatzeko ekipamenduak | 9.927 | 12.879 |
| Irudi korporatiboa | 7.072 | 3.536 |
| **Aktibo zirkulatzailea** | **112.347** | **106.449** |
| Diruzaintza | 112.265 | 106.367 |
| Epe laburreko zordunak | 82 | 82 |
| Aktiboa, guztira | 130.392 | 123.735 |

|  |  |  |
| --- | --- | --- |
| Ondare garbia eta pasiboa | 2021 | 2022 |
| **Ondare garbia** | **125.536** | **114.753** |
| Ekitaldiko emaitza | 107.491 | 97.467 |
| Beste ondare-gehikuntza batzuk, emaitzei egozteke daudenak | 18.045 | 17.286 |
| **Epe laburreko hartzekodunak** | **4.856** | **8.982** |
| Foru ogasun publikoa, PFEZa dela eta | 4.856 | 8.982 |
| Ondare garbia eta pasiboa, guztira | 130.392 | 123.735 |

1.5 Ekonomia eta ondare emaitzako kontua

|  |  |  |  |  |  |
| --- | --- | --- | --- | --- | --- |
| Zor | 2021 | 2022 | Hartzeko | 2021 | 2022 |
| Langile gastuak | 150.781 | 154.121 | Diru-sarrera finantzarioak | 0 | 0 |
| Kanpoko lanak, hornidurak eta zerbitzuak | 122.770 | 133.868 | Transferentzia arruntak | 381.041 | 385.456 |
| Amortizazioa | 4.393 | 6.367 | Ibilgeturako dirulaguntzen emaitzen egozpena | 4.393 | 6.367 |
| *Aurrezkia (emaitza positiboa)* | 107.490 | 97.467 |  |  |  |
| Guztira | 385.434 | 391.822 | Guztira | 385.434 | 391.822 |

1.6 Ondare garbian izandako aldaketen egoera-orria

|  |  |  |  |
| --- | --- | --- | --- |
| Deskribapena | Sortutako ondarea | Bestelako ondare-gehikuntzak | Guztira |
| Ondare garbia 2021eko ekitaldiaren bukaeran | 107.490 | 18.045 | 125.535 |
| 2022ko ekitaldian ondare garbian izandako aldaketak | -10.023 | -6.367 | -16.390 |
| Ekitaldiko diru-sarrera eta gastu onartuak | 97.467 | -6.367 |  |
| Jabea den entitatearekin egindako eragiketak | -107.490 |  |  |
| Ondare garbian izandako beste aldaketa batzuk |  |  |  |
| Ondare garbia 2022ko ekitaldiaren bukaeran | 97.467 | 11.678 | 109.145 |

1.7 2022ko eskudiru-fluxuen egoera-orria

|  |  |  |
| --- | --- | --- |
| Kontzeptua | 2021 | 2022 |
| **I. Kudeaketa-jardueretako eskudiru-fluxuak** |  |  |
| **A) Kobrantzak** | **257.694** | **252.853** |
| 2.Jasotako transferentziak eta dirulaguntzak | 257.694 | 252.853 |
| 5.Kobratutako interesak eta dibidenduak | 0 | 0 |
| 6.Beste kobrantza batzuk | 0 | 0 |
| **B) Ordainketak** | **-274.348** | **-253.143** |
| 9.Hornikuntzak | 37.526 | 40.762 |
| 10. Bestelako kudeaketa-gastuak | 101.142 | 104.890 |
| 13. Beste ordainketa batzuk | 135.680 | 107.491 |
| ***Kudeaketa-jarduerengatiko eskudiru-fluxu garbiak (+A-B)*** | ***-16.654*** | ***-290*** |
| **II. Inbertsio-jardueretako eskudiru-fluxuak** |  |  |
| **C) Kobrantzak** | **0** | **0** |
| 1.Inbertsio errealak saltzea | 0 | 0 |
| **D) Ordainketak** | **-10.449** | **-5.608** |
| 4.Inbertsio errealak erostea | 10.449 | 5.608 |
| ***Inbertsio-jarduerengatiko eskudiru-fluxu garbiak (+C-D)*** | ***-10.449*** | ***-5.608*** |
| **VI. Eskudiruaren eta haren baliokide diren aktibo likidoen handitze/gutxitze garbia**  **(I+II+III+IV+V)** | **-27.103** | **-5.898** |
| Eskudirua eta haren baliokide diren aktibo likidoak ekitaldiaren hasieran | 139.368 | 112.265 |
| Eskudirua eta haren baliokide diren aktibo likidoak ekitaldiaren bukaeran | 112.265 | 106.367 |

2. gehigarria. Nafarroako Kontseilua

Kontseilua, Nafarroako Foru Eraentza Berrezarri eta Hobetzeari buruzko Lege Organikoan esaten den moduan, Nafarroako Foru Komunitateko organo aholku-emaile nagusia da, eta bere funtzioak autonomia organiko eta funtzionalarekin betetzen ditu, bere objektibotasun eta independentzia bermatze aldera.

Bere eginkizunetan diharduela, ordenamendu juridikoa gordetzen dela begiratuko du eta abaguneari eta komenigarritasunari dagozkien alderdiak baloratuko ditu, bai eta Administrazioak eraginkortasun handiagoa izatea ere bere helburuak betetzerakoan.

Nafarroako Kontseiluari buruzko ekainaren 9ko 8/2016 Foru Legean ezartzen denez, Kontseilua bost kidek osatzen dute, izen aitortua dutenak eta gutxienez ere hamabost urteko lanbide-esperientzia izan eta nafar izaera politikoa daukaten juristen artean izendatuak.

Nafarroako Parlamentuaren Osoko Bilkurak hautatzen ditu Kontseiluko kideak, zortzi urterako, eta ezin dira berriz hautatu.

Gaur egun, Kontseiluko bost kideetako hiruk hamar urteko antzinatasuna dute haien karguaren jardunean; beraz, araudian ezarritako zortzi urteko epea gainditu dute. Hortaz, luzapen-egoeran daudenez, kargu horiek berritzeko prozedura abian jarri behar da.

Nafarroako Kontseiluko gobernu- eta erabaki-organoa Osoko Bilkura da, kontseiluko kide guztiek osatua. Kontseiluko kideek hautatzen dituzte lehendakaria eta idazkaria. Nafarroako Kontseiluko kideen ordainsariak dieta-sistema baten bidez ordaintzen dira eta kalte-ordain batzuk jasotzen dituzte txostenen eta irizpenen egile gisa parte hartzeagatik.

*Nafarroako Parlamentuari gomendatzen diogu mandatua beteta duten kideak berritu ditzala, Kontseilua arautzen duen foru legeak ezarritakoaren arabera.*

3. gehigarria. Arau-esparrua

Honako hauek osatzen dute, funtsean, Nafarroako Kontseiluari 2022an aplikatzekoa zaion arau-esparrua:

* [13/1982 Lege Organikoa, abuztuaren 10ekoa, Nafarroako Foru Eraentza Berrezarri eta Hobetzeari buruzkoa](http://www.lexnavarra.navarra.es/detalle.asp?r=87).
* 8/2016 Foru Legea, ekainaren 9koa, Nafarroako Kontseiluari buruzkoa.
* 90/2000 Foru Dekretua, otsailaren 28koa, Nafarroako Kontseiluaren Antolamendu eta Jardunbidearen Erregelamendua onesten duena.
* 2/2018 Foru Legea, apirilaren 13koa, kontratu publikoei buruzkoa.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* 18/2021 Foru Legea, abenduaren 29koa, 2022rako Nafarroako Aurrekontu Orokorrei buruzkoa.

4. gehigarria. Oharrak eta fiskalizazioaren aurkikuntza gehigarriak

Egindako fiskalizazioaren atal gisa, ondoren ohar eta iruzkin batzuk gehitu ditugu, Ganbera honen ustez fiskalizazio-txosten honen pertsona hartzaile eta erabiltzaileentzat interesgarri gerta daitezkeenak.

*4.1 Aurrekontu-likidazioa*

* Kontseiluaren hasierako aurrekontuak 453.382 euroko gastuak eta diru-sarrerak zeuzkan; zenbateko hori behin betiko aurreikuspenekin bat dator.
* Kontseiluaren betebehar onartuek 293.597 euro egin dute, betetze-maila ehuneko 65ekoa izan da, eta horien ehuneko 100 ordaindu da. 2021. urtearekin alderatuta, ehuneko hiru egin dute gora, batez ere ondasun eta zerbitzuetako gastu arruntetan izandako igoeraren ondorioz.
* Taula honetan jasota datoz Kontseiluak 2021ean eta 2022an izandako gastuen eta diru-sarreren banaketa portzentuala:

|  |  |  |  |  |  |
| --- | --- | --- | --- | --- | --- |
| Gastuaren izaera | 2021 | 2022 | Finantzaketa-iturria | 2021 | 2022 |
| Langileak | 53 | 52 | Transferentzia arruntak | 97 | 99 |
| Ondasun eta zerbitzuetako gastu arruntak | 43 | 46 | Kapital-transferentziak | 3 | 1 |
| Inbertsioak | 4 | 2 |  |  |  |
|  | 100 | 100 |  | 100 | 100 |

* Eskubide onartuek 391.064 euro egin dute, haien betetze-maila ehuneko 86koa izan da eta guztiak ordaindu dira. Diru-sarrera horiek Nafarroako Foru Komunitateko Administraziotik jasotako transferentzietatik datoz. Horietatik 385.456 euro gastu arruntak finantzatzera bideratu dira, eta 5.608 euro, berriz, inbertsio-gastuetara.
* Kontseiluak, araudiari jarraituz, 97.467 euro itzuliko dizkio Foru Ogasunari. Zenbateko hori, ondoren frogatzen den moduan, bat dator aurrekontuko superabitarekin:

|  |  |
| --- | --- |
| Kontzeptua | Zenbatekoa |
| Diru-sarrerak, guztira | 391.064 |
| Gastuak, guztira | 293.597 |
| Aurrekontuko superabita | 97.467 |
| Foru Ogasunari itzuli beharrekoa, guztira | 97.467 |

*4.2 Langileria gastuak eta ondasun eta zerbitzuetako gastu arruntak*

* Kontseiluko langileen gastuak 154.121 euro izan ziren 2022an, 2021ean baino ehuneko bi gehiago. Nafarroako Kontseiluaren 2022ko plantilla organikoa bi lanpostuk osatuta zegoen: legelari bat, zeina funtzionarioa baita (lanpostua hutsik dago) eta lehendakariaren idazkari bat, zeina izendapen askeko behin-behineko langilea baita. 2022ko abenduaren 31n, Kontseiluan bi langilek egiten dute lan: legelari bat, Kontseilua eratu zenetik zerbitzu eginkizunetan dagoen Nafarroako Gobernuko funtzionarioa, eta lehendakariaren idazkari bat.
* 2022an, Nafarroako Kontseiluak 42 irizpen eman zituen; 2021en baino bat gehiago. Kontseiluko kideei irizpen horiek egiteagatik ematen zaizkien ordainsariek 92.788 euro egin dute, eta bertaratze-dietek, berriz, 15.910 euro; guztira, aurreko ekitaldian baino ehuneko sei gehiago. Txostenak prestatzeagatiko ordainsariak zuzen egozten zaizkio gastuetako 2. kapituluari.
* Ondasun eta zerbitzuetan egindako gastuek 133.868 euro egin zuten 2022an; 2021ean baino ehuneko bederatzi gehiago.